|  |  |
| --- | --- |
|  | **International Police Association (IPA) – Slovenská sekcia** |

**Zápis z 9. zasadnutia Výkonného prezídia SS IPA 20. 6. 2018**

Prítomní: Ján Kovalčik, Roman Záň, Ján Ignaták, , Mimi Štefanko Miňo, Miloslav Ivica

Ospravedlnený: Peter Dulín, Boženka Čambáliková

1. Zasadanie Výkonného prezídia SS IPA otvoril prezident p. Kovalčik a oboznámil prítomných s programom rokovania, (program tvorí prílohu zápisnice), ktorý všetci členovia Výkonného prezídia dostali e-poštou v predpísanom termíne.
2. Generálny sekretár p. Ivica skonštatoval, že väčšina úloh vyplývajúcich z 8. zasadania výkonného prezídia sa plní alebo sa splnila.
* nákup scanera a notebooku pre potreby kancelárie Slovenskej sekcie IPA – prebieha špecifikácia a nákup;
* na základe uznesenia VP SS IPA bol dňa 8. januára 2018 p. Kovalčikom spracovaný a zaslaný list p. Welnitzovi s výzvou, aby vrátil SS IPA všetky materiály, ktoré tvoria výlučné vlastníctvo SS IPA a ktoré si pri odchode z radov IPA ponechal. Taktiež bo vyzvaný, aby do 31. januára 2018 vrátil finančné prostriedky, ktoré neboli v súlade s pravidlami finančného hospodárenia vyúčtované – v riešení;
1. p. Záň navrhol prizvať na zasadnutie VP aj revíznu komisiu. Termín určí prezident. Dovtedy ukončiť inventúru majetku a vyradiť neupotrebiteľný majetok – vykoná inventarizačná komisia.
2. **Návrh na vyradenie majetku Slovenskej sekcie IPA**

Na základe ustanovenia Výkonného prezídia, Inventarizačná komisia v zložení: Mimi Štefanko Miňo, Božena Čambáliková, Roman Záň (náhradníci: Miloslav Ivica, Ján Ignaták) navrhuje vyradiť majetok Slovenskej sekcie IPA v tomto zložení:

|  |  |  |  |  |  |
| --- | --- | --- | --- | --- | --- |
| **Vyradenie majetku IPA** |  |  |  |  |  |
| **Inventarizácia majetku IPA SS 20.05.2018** | **počet v ks** | **rok nadobudnutia** |  **nadobúdacia cena**  | **rok vyradenia** |
|  **kus**  |  **spolu**  |
| vešiak - stojanový na kolieskach | 1 | 2009 |  N.A.  |  -  | 2018 |
| zrkadlo | 1 | 2009 |  N.A.  |  -  | 2018 |
| hard disk Maxtor LBA:240121728 | 1 | 2004 |  N.A.  |  -  | 2018 |
| klávesnica KME KB-9801 R | 1 | 2009 |  N.A.  |  -  | 2018 |
| Monitor Ben Q | 1 | 2004 |  N.A.  |  -  | 2018 |
| Notebook Asus F3 E + inšt. CD | 1 | 2010 |  N.A.  |  -  | 2018 |
| Stolový počítač Shark Computer | 1 | 2008 |  N.A.  |  -  | 2018 |
| mapa Slovenska - nástenná | 1 | 2009 |  N.A.  |  -  | 2018 |
| Váza keramická IPA | 23 | 2004 |  N.A.  |  -  | 2018 |

**Odôvodnenie:**

Uvedený majetok Slovenskej sekcie IPA je morálne opotrebovaný a fyzicky znehodnotený dlhodobým skladovaním bez ďalšieho možného využitia pre účely sekcie IPA.

**Návrh:**

Inventarizačná komisia navrhuje uvedený majetok Slovenskej sekcie IPA vyradiť v plnom rozsahu.

1. VP súhlasí s návrhom na vyradenie majetku uvedeného v tomto zápise a súhlasí s jeho zrušením a likvidáciou.
2. Likvidáciu vyradeného majetku SS IPA zabezpečia členovia inventarizačnej komisie – a na najbližšie výkonné prezídium predložia zápis o vykonaní likvidácie vyradeného majetku.
3. P. Mimi Štefanko Miňo informovala o stave účtu SS IPA, ktorý je ku dňu 20. 6. 2018: 119.938,63 €. Výška na sociálnom fonde je: 6.521,21 €.
4. Prezident SS IPA p. Kovalčik spresnil účasť členov Výkonného prezídia na volebných schôdzach územných úradovní:

Galanta – p. Ignaták

Bratislava IV. – p. Záň

Stará Ľubovňa – p. Dulín

Komárno – p. Záň

Košice – p. Dulín

S návrhom všetci prítomní súhlasili, s možnosťou aktuálnych zmien podľa termínov volebných schôdzí.

1. Na základe pozvánok zahraničných sekcií IPA p. Kovalčik spresnil návrh účasti na zahraničných cestách.

7. – 14. 7. 2018 Týždeň priateľstva Srí Lanka (p. Kovalčik, p. Štefanko Miňo)

18. – 23. 9. 2018 63. Svetový kongres IPA Holandsko (p. Kovalčik, p. Ivica, p. Dulín)

6. – 9. 9. 2018 medzinárodný zraz IPA Riders Poľsko (p. Kovalčik, p. Dulín)

S upraveným návrhom všetci prítomní súhlasili.

1. Rôzne:
* P. Kovalčik požiadal generálneho sekretára o aktualizáciu Smernice o vyraďovaní a evidovaní písomnosti (2011)
* VP navrhuje pozastaviť hlasovacie právo podľa čl. 7, ods. 2, písmeno a, Stanov ÚÚ BA 7, BA 8, CA, LC, MA a ÚOÚČaDM. 1. viceprezident spracuje návrh, ktorý predloží na Národnom kongrese.
* P. Ignaták navrhol znovu sa pokúsiť zorganizovať atletické preteky v športovom areáli Šamorín.
* VP ukladá p. Ignatákovi zistiť cenovú ponuku na prenájom areálu a predložiť priebežný rozpočet na takúto akciu.

 - P. Kovalčik poukázal na aktualizáciu Web stránky – doplniť fotky z akcií.

* VP sa zaoberalo listom p. Kaszmányho z ÚÚ Bratislava III. Poverilo prezidenta Slovenskej sekcie IPA v spolupráci s asistentkou pokladníčky p. Čambálikovou listom vysvetliť neoprávnenosť požiadavky Územnej úradovne BA III – doriešené . BA III doloží podklady a revízna komisia navrhne riešenie.
* P. Záň navrhol objednať medaile Arthura Troopa – objednané zatiaľ bez spätnej väzby.
* p. Kovalčik informoval prítomných, že najbližšie zasadnutie VP SS IPA sa uskutoční koncom v spetmbri. Bližší termín bude stanovený neskôr a členovia VP SS IPA budú o tom informovaní v dostatočnom predstihu.
* VP odsúhlasilo po splnení stanovených podmienok vytvorenie územnej úradovne SS IPA Sobrance.
* VP odsúhlasilo uhradiť 300,-€ na úhradu nákladov na konferenciu SHS – zaslať na účet spoločnosti.
* VP odsúhlasilo medzinárodný týždeň mládeže v roku 2020 sa uskutoční na prelome mesiacov júl august.
* VP navrhlo predbežný termín osláv 25 výročia založenia SS IPA počas NK v Bratislave v mesiaci jún.
* VP prijme zástupcov z Uherského Hradišťa v rámci podujatia ktoré organizuje ÚÚ TN 22.9. 2018.
* Do konca júla predložiť návrhy na NK – členovia VP + RK.
* VP schválilo a vzalo na vedomie vyjadrenie pokladníka Slovenskej sekcie IPA ako aj účtovníka externej firmy [AccoTaxes Management, s. r. o.](https://www.azet.sk/firma/963526/accotaxes-management-s-r-o/) k pripomeinke Revíznej komisie zo dňa 11.10.2017 týkajúcej sa nesúladu Pokladničnej knihy vedenej externým účtovníkom s podkladmi vednými pokladníkom IPA:
* *K nesúladu došlo v období pred rokom 2015, a to na základe toho, že v účtovných podkladoch externej účtovnej firmy figurovali finančné transakcie, ku ktorým chýbali faktúry, takže nebolo možné ich riadne zaúčtovať, a z tohto dôvodu sa prisudzovali k plusovým hodnotám. Nakoľko nikdy reálne nefigurovali na účte Slovenskej sekcie IPA, boli účtovne presunuté ako položka do pokladne Slovenskej sekcie IPA. Ako už bolo uvedené pri preberaní majetku Slovenskej sekcie IPA v reálnej pokladni Slovenskej sekcie IPA nefigurovala žiadna hotovosť, a teda žiadna hotovosť nebola odovzdaná žiadnemu členovi výkonného prezídia Slovenskej sekcie IPA. Z riadneho odovzdávania kancelárie ako aj majetku Slovenskej sekcie IPA existuje kamerový záznam, ktorý vyhotovili členovia Územnej úradovne Bratislava III, ktorý samozrejme potvrdí uvedenú skutočnosť. Vzniknutý nesúlad bude preto opravený a zapísaný správne so správnym zostatkom, tak ako je uvedené v pokladničnej knihe pokladníka Slovenskej sekcie IPA.*

Nakoľko ďalšie návrhy ani pripomienky do rokovania už predložené neboli, prezident rokovanie VP ukončil.

 Zapísal:

Miloslav Ivica

generálny sekretár.